title: "Audi"
text: "Di Audi AG set \u00f6n Ingolstadt (Bayern) en es en d\u00fctsk Autofirma. Sent dit Jen fan di 1960er Jaaren jert Audi t\u00f6 di VW-Konsern. Sent di 2000er Jaaren sair em uk Preemium-Autofirma t\u00f6 Audi.\n\nNoom\nAugust Horch her di Rochten \u00f6n sin Noom t\u00f6 di Horch & Cie. Motorwagenwerke Zwickau d\u00f6nen en wiar h\u00f6m me des ek muar iinig. Sa ging hi diarfan of en wil salev Autos bech. \u00dcs Noom waar di Imperativ fan \"hiir\", \u00fcp latiinsk \"audire\", hurfan di Imperativ \"audi!\" (\"N\u00fc hiir dach!\") jit \u00fctsaacht.\n\nLogo\n1928 her di Zschopauer Motorenwerke J. S. Rasmussen AG, me sin Marki DKW di Rochten \u00f6n di Noom \"Audi Werke Zwickau\" koopet. \nAl 1932 k\u0101m di Firma Horch en Audi we\u0111er t\u00f6hop. Me Wanderer, DKW en Horch en di Audi waar di Auto-Union maaket, wat aur di fjuur Ringi weeget waar.\n\nDi Auto Union waar ee\u0111er di taust W\u0101relkrich liquidiaret.\n\nEe\u0111er di Krich\nDi Auto Union becht fuaral iinfachi Wainer me Tautakt-Maskiinen \u00f6ner di Marki DKW. Des wiar \u00f6n di 60er Jaaren ek muar rocht t\u00f6 forkoopin, en Audi her en \"Fjuurtakt-Mereldrok-Motor\" \u00fcttaacht.\nEm wil dit \"Nii\" hol komunitsiari, en sa waar di Marki anert. Ee\u0111er di DKW F102 k\u0101m sa di Audi F103. Des l\u00f6p bit 1972, \u00fcs di Audi 80 \u00fctk\u0101m, wat leeterhen uk t\u00f6 en gur Diil di jest VW Passat waar.\n\nInovatsjoonen\nDes sen Bisp\u00f6len, fuar wat Audi senerlig bikeent uuren es.\n\n Ombi 1965 di Mereldrok-Motor k\u00fcr me mener Bensiin muar Kraft haa \u00fcs em dit keenti. Di K\u00f6\u00f6lweeterkraislaap waar uk forbeetert, en di K\u00f6\u00f6lerventilaator l\u00f6p bi des Maskiinen \u00fcs Jest ek muar altert me, di l\u00f6p aur en Thermoskrekeler (spaaret Motorkraft). Des Foraneringen haa \u00f6n di soowentiger Jaaren fuaral uk VW holpen, we\u0111er \u00fcp di Fet t\u00f6 kum.\n Ombi 1973 waar fan Audi en nii Fuaraks-Geometrii fuarstelt, di \"Negatiiwi Lenkrollradius\", hurfan di Wain bi't Bremsin uk lik \u00fct lapt, wan lefts en rochts di Straat forskelig gleer es.\n Di \"Quattro\"-\u00d6ndreft (Ombi 1980) her en \"Viscokupplung\" iin \u00f6n di Kardanwialter, wat diaree\u0111er di Kraft t\u00f6 di Fuar- of Achterweelen d\u0113r \u00fcs dit n\u00f6\u00f6rig wiar. - Bi VW jaav dit sawat uk n\u00fcs \"syncro\"-\u00d6ndreft.\n \"Procon-Ten\" (Ombi 1985) wiar en Systeem fuar di Seekerhair. Aur iirsern Wiiren waar dit Stj\u00fc\u00fcrweel fan di K\u00f6\u00f6rer wechtain, wan di Maskiin naa achtern sk\u00f6\u00f6wen waar.\n Me di jest fol forsinket Audi 100 waar 1988 en gurt St\u00f6\u00f6p t\u00f6 beeteri Wainer d\u00f6n, wat leenger fuarh\u00f6l.\n\nElektrowainer\nAl leenger becht Audi Hybridwainer, hur em me en litj Baterii ombi 60 km elektrisk k\u00f6\u00f6r ken.\nSent 2019 es me di Audi e-tron di jest Wain \u00f6nerwai, wat en Elektroauto es.\n\nDi swaari \"Quattro\"-Technik es diarme ek muar n\u00f6\u00f6rig, aurdat em iinfach \u00f6n Fuar- en Achteraks Elektromaskiinen iinbecht, wat aur en Elektroonik railet uur.\n\nLuki uk jir \n\n Natsir fan di Audi AG\n Newsroom fan di Audi AG\n \n Audi (Auto Union) Katalog 1939\n\nFutnooten\n\nForkiir\nAutomobilfabrik (D\u00fctskl\u00f6n)\nStraatenforkiir\nElektroautofirma\nElektroauto (Baterii)"